google/wiki40b huggingface dataset:
धूमकेतु

कक्षीय लक्षण

धूमकेतु को उसकी भ्रमण कक्षा के आधार पर वर्गीकृत किया गया है | छोटी भ्रमणकक्षा वाले धूमकेतुओं की कक्षा २०० वर्ष से छोटी होती है जबकि लम्बी भ्रमणकक्षा वाले धूमकेतुओं की कक्षा बहुत लम्बी होने के बावजूद सूर्य के गुरुत्वाकर्षण के अन्दर होती है | एकल भ्रमण धुमकेतूओं की कक्षा परवलयाकार या अतिवालायाकार होने से ऐसे धूमकेतु एक बार सूर्य का चक्कर लगाकर हमेशा के लिए सौरमंडल के बाहर चले जाते है | छोटी कक्षा वाले एंके धूमकेतु की कक्षा सूर्य और गुरु के बीच स्थित है | ऐसा माना जाता है कि छोटी कक्षा वाले धुमकेतूओं की उत्पत्ति क्युइपर बेल्ट में जबकि लम्बी भ्रमणकक्षा वाले धुमकेतूओं की उत्पत्ति ऊर्ट बादल में होती है | ऐसी मान्यता है कि जब सूर्य आकाशगंगा की परिक्रमा करते हुए किसी तारे के पास से गुजरता है या जब सूर्य का संभावित साथी तारा नेमेसिस या प्लेनेट एक्स उसके नजदीक आता है तब धूमकेतु बहुत लम्बी भ्रमणकक्षा धारण करते है |
कम द्रव्यमान और अंडाकार कक्षा के कारण धूमकेतु कभी कभी बड़े ग्रहों की तरफ आकर्षित होते है और इससे उसकी कक्षा पर असर पड़ता है | छोटी कक्षा वाले धुमकेतूओं का एक केंद्र (परवलय के दो केंद्र होते है) बड़े ग्रहों की कक्षा के अन्दर स्थित होता है | यह स्पष्ट है कि ऊर्ट बादल से आने वाले धुमकेतूओं की कक्षा पर बड़े ग्रहों का असर पड़ता है | बड़ी संख्या में ऐसे धुमकेतूओं पर विशेष रूप से बृहस्पति का असर पड़ता है जिसका द्रव्यमान सौरमंडल के अन्य सभी ग्रहों के द्रव्यमान से भी ज्यादा है |
परिक्रमा कक्षा पर पड़ने वाले प्रभाव के कारण कभी कभी पहले से खोजे गए धूमकेतु खो जाते है | कभी कभी ऐसा होता है कि खोजे गए नए धूमकेतु के गहन अध्ययन के बाद यह गुमशुदा धूमकेतुओं के रूप में पहचाने जाते है | 11P/ टेम्पल - स्विफ्ट - लीनियर धूमकेतु इसका उदाहरण है | सन् १८६९ में उसको सबसे पहले देखा गया, १९०८ के बाद बृहस्पति के प्रभाव के कारण उसकी कक्षा बदल गई और वह अंतरिक्ष में कहीं ओझल हो गया | सन् २००१ में लीनियर नाम के वैज्ञानिक ने उसकी फिर से खोज की थी |

इतिहास

पौराणिक मान्यता के अनुसार धूमकेतु का आगमन अपशकुन लाने वाला माना जाता था | कुछ लोगों ने इसे गिरते तारे की संज्ञा दी थी | अरस्तू ने अपनी प्रथम पुस्तक मिट्रियोलोजी में धूमकेतु की चर्चा की थी | पहले के कई बुद्धिजीवियों ने इसे सौरमंडल के ग्रहों के रूप में मान्यता दी थी | परन्तु अरस्तू ने इस धारणा को नकार दिया क्योंकि ग्रह आकाश में एक निश्चित नक्षत्र में दिखाई देते है जबकि धूमकेतु आसमान में कहीं भी देखे जा सकते है | अरस्तू के अनुसार धूमकेतुओं का जन्म पृथ्वी के बाहरी वातावरण में हुआ था | धूमकेतुओं की तरह उल्का, एरोरा, बोरोलियास और आकाशगंगा के लिए भी अरस्तू की यही मान्यता थी | अरस्तू के इस मत से कई तत्कालीन बुद्धिजीवीयों ने असहमति जताई थी | सेनेका ने नेचरल क्वेश्चन में इस मत पर असहमति व्यक्त की है | उनके अनुसार धूमकेतुओं पर बाहरी वातावरण या पवन का कोई असर नहीं होता है | तब के मानव को अंतरिक्ष के बारे में बहुत कम ज्ञान था |
बिश्वेश्वर नाथ रेऊ

बिश्वेश्वर नाथ रेऊ (१८९०-१९६६) जोधपुर रियासत के इतिहास विभाग, पुरातत्व विभाग, सरदार संग्रहालय, पुस्तक प्रकाश (पांडुलिपि पुस्तकालय) तथा सुमेर पुस्तकालय के अध्यक्ष थे। महामहोपाध्याय पंडित रेऊ ने एक इतिहासकार, पुरालेखवेत्ता, मुद्राशास्त्रज्ञ तथा संस्कृतज्ञ के रूप में अपनी छाप छोड़ी। पंडित रेऊ लिखित मारवाड़ का इतिहास सुप्रसिद्ध है।

ग्रन्थकारिता

पंडित रेऊ ने भारत के प्राचीन राजवंश तीन खण्डों में १९२०, १९२१ तथा १९३५ में प्रकाशित की। राजा भोज नामक पुस्तक १९३२ में प्रकाशित की गयी। १९३३ में भारत के प्राचीन राजवंश के तृतीय खंड का एक संशोधित और विस्तृत संस्करण हिस्ट्री ऑफ़ दी राष्ट्रकूट के रूप में लोकार्पित किया गया। मारवाड़ का इतिहास के दो खण्डों का १९३८ तथा १९४० में विमोचन हुआ। १९४६ में कॉइन्स ऑफ़ मारवाड़ प्रकाशित हुई तथा राठौड़ दुर्गादास की जीवनी १९४८ में लोकार्पित हुई।
पवन कुमार वर्मा

पवन कुमार वर्मा लेखक एवं राजनीतिज्ञ हैं। वो भूटान में भारत के राजदूत और भारतीय सांस्कृतिक सम्बन्ध परिषद के निदेशक रह चुके हैं।

जीवनी

श्री पवन कुमार वर्मा १९७६ बैच के भारतीय विदेश सेवा () के अधिकारी हैं। इसके पहले वे भारत के राष्ट्रपति के प्रेस सचिव, साइप्रस के उच्चायुक्त, विदेश मंत्रालय के प्रवक्ता आदि पदों पर काम कर चुके हैं।
डेबी रोवे

प्रारंभिक जीवन

रोवे का जन्म वॉशिंगटन के स्पोकेन में हुआ था, जो बारबरा चिलकट और गॉर्डन रोवे की बेटी थीं।  उसके पिता ने उसके दूसरे जन्मदिन से कुछ हफ्ते पहले उसकी माँ को तलाक दे दिया।  उनकी परवरिश उनकी माँ, कुछ मौसी, और नानी ने की थी।  उनकी एक सौतेली बहन है जिसका नाम लोरेटा स्कारलेट रो है जो 1961 में पैदा हुई थी।

माइकल जैक्सन के साथ रिश्ता

डॉ। अर्नोल्ड क्लेन के त्वचाविज्ञान कार्यालय में नर्स के रूप में काम करने के दौरान रोवे माइकल जैक्सन से मिली, जहां जैक्सन को विटेरिगो   इलाज किया जा रहा था।

बच्चे और शादी

यह घोषणा की गई कि वह 1996 में गर्भवती थी, और बाद में दोनों की शादी 14 नवंबर, 1996 को सिडनी, ऑस्ट्रेलिया में हुई थी ।  यह उनकी दूसरी शादी थी, 1982 में रिचर्ड एडेलमैन के साथ उनकी पहली शादी थी।  
रोवे और जैक्सन की शादी के तीन महीने बाद उसने एक बेटे को जन्म दिया, माइकल जोसेफ जैक्सन जूनियर  (13 फरवरी, 1997 को लॉस एंजिल्स में सीडर-सिनाई मेडिकल सेंटर में जन्म),  जो बाद में राजकुमार का उपनाम लिया गया।   अगले साल उसने एक बेटी को जन्म दिया, पेरिस जैक्सन  (3 अप्रैल 1998 को लॉस एंजिल्स में बेवर्ली हिल्स के स्पाउल्डिंग पेन मेडिकल क्लिनिक में)।   जैक्सन ने बच्चों की परवरिश की पूरी जिम्मेदारी ली।

तलाक

रोवे, जिन्होंने खुद को एक निजी व्यक्ति के रूप में वर्णित किया और लगभग कभी साक्षात्कार नहीं दिया, जैक्सन से शादी करने के साथ आए प्रचार से अभिभूत थे।   इस जोड़े ने 8 अक्टूबर, 1999 को तलाक ले लिया, जब रोवे ने जैक्सन को बच्चों का पूर्ण अधिकार दिया।

जैक्सन की मृत्यु के बाद

25 जून, 2009 को जैक्सन की मौत के बाद , रोवे ने अपने वकील के माध्यम से गपशप की एक श्रृंखला से इनकार करने के लिए बयान दिए, जिसमें यह भी बताया गया था कि वह बच्चों की जैविक मां नहीं थी   और वह अपने माता-पिता के अधिकारों के लिए सौदेबाजी करने का प्रयास कर रही थी।

व्यक्तिगत जीवन

रोवे ने पहली बार 1982 में रिचर्ड एडेलमैन से शादी की और यहूदी धर्म में परिवर्तित हो गई।  दोनों ने छह साल बाद 1988 में तलाक ले लिया। 
अप्रैल 2014 में, रोवे ने एंटरटेनमेंट टुनाइट पर घोषणा की कि वह संगीत निर्माता और पूर्व नेवरलैंड रैंच के वीडियोग्राफर मार्क शेफेल से जुड़ी थी, जिन्होंने जैक्सन के साथ उनके 9/11 चैरिटी सिंगल " व्हाट मोर कैन आई गिव " में काम किया।  शेफ़ेल एकमात्र जैक्सन कर्मचारी था जिसे 1999 में अपने तलाक के बाद रोवे की यात्रा की अनुमति दी गई थी और उसने रोवे को उसके स्वास्थ्य के मुद्दों के लिए सहायता प्रदान की।  
2016 में, रोवे को स्तन कैंसर का पता चला था।

लोकप्रिय संस्कृति में

रोवे को अप्रैल टेलीक द्वारा 2004 की फिल्म मैन इन द मिरर: द माइकल जैक्सन स्टोरी में चित्रित किया गया था।
द सोशल नेटवर्क

प्रोडक्शन

पात्र-चयन कास्टिंग अगस्त 2009 में अमेरिका के विभिन्न राज्यों में आयोजित की गई था।

बॉक्स ऑफिस

अपने उद्घाटन के सप्ताहांत के दौरान फिल्म संयुक्त राज्य अमेरिका में # 1 पर पहुंच गयी थी व 2771 सिनेमाघरों में 22.4 करोड़ डॉलर की कमाई की. फिल्म अपने दूसरे सप्ताह के अंत में शीर्ष स्थान बरकरार रही थी। 27 फ़रवरी 2011 तक, इस फिल्म ने संयुक्त राज्य अमेरिका में 96,962,694 डॉलर व पूरे विश्व मे 124,153,352 डॉलर की कमाई कर चुकी है। .
तिरुमल देव राय

विजयनगर साम्राज्य के चौथे राजवंश अरावीडू वंश (1570-1662) की स्थापना तिरुमल देव राय ने तुलुव वंश के अंतिम शासक सदाशिव को उसके गद्दी से हटा कर पेनुकोंडा में किया था।
स्वीडेन की समाजिक जनवादी मजदूर पार्टी

स्वीडेन की समाजिक जनवादी मजदूर पार्टी (Sveriges Socialdemokratiska Arbetarparti) स्वीडेन का एक समाजवादी लोकतांत्रिक राजनीतिक दल है। इस दल की स्थापना १८८९ में हुई थी।
इस दल का अध्यक्ष जोरान पेर्सोन है।
यह दल Aktuellt i Politiken का प्रकाशन करता है। इस दल का युवा संगठन Sveriges Socialdemokratiska Ungdomsförbund है।
२००६ के संसदीय चुनाव में इस दल को १९४२६२५ मत (३४.९९%, १३० सीटें) मिले।
यूरोपीय संसद में इस दल के पास ५ सीटें हैं।
सिंधी राष्ट्रवाद

सिंधी राष्ट्रवाद (सिंधी: سنڌي قومپرستي, उर्दू: سندھي قومپرستي) एक आंदोलन है जिसके अनुसार पाकिस्तान और भारत के सिंधी जातीय-भाषाई समूह, एक ही राष्ट्र हैं। सिंध में आधुनिक राष्ट्रवाद के संस्थापक जी.एम सय्यद को समझा जाता है। वर्तमान में कई राष्ट्रवादी संगठन सिंध में सक्रिय हैं।
सैद्धांतिक रूप से सिंधी राष्ट्रवादियों के दो मुख्य समूह हैं। पहला समूह अलगाववादी राष्ट्रवादी हैं, जो एक स्वतंत्र सिंधुदेश का समर्थन करते हैं। दूसरा समूह का मानना है कि सिंध पाकिस्तान का प्रांत बनकर रहना चाहिये।
निम्न राजनीति

निम्न राजनीति (Low Politics) एक ऐसी अवधारणा है जिसमें ऐसे सभी मामलों को शामिल किया गया है जो कि राज्य के अस्तित्व के लिए इतने महत्वपूर्ण नहीं हैं जितने की आर्थिक और सामाजिक मामले हैं। निम्न राजनीति राज्य के कल्याण का अनुक्षेत्र है। यह अवधारणा उच्च राजनीति की अवधारणा के विपरीत है जो राज्य के अस्तित्व और सख्त राष्ट्रीय सुरक्षा के बारे में विचार करती है। कोहन (Keohane) और नायी (Nye) ने वर्णन करते हुए बताया है कि पहले के समय, अंतर्राष्ट्रीय संबंध राष्ट्रीय सुरक्षा पर आधारित एक सरल अंतर्निर्भरता योजना पर आधारित थे: उच्च राजनीति, और आजकल अंतरराष्ट्रीय संबंध घरेलू मुद्दों पर आधारित एक जटिल अंतर्निर्भरता द्वारा संचालित हैं: निम्न राजनीति।
अंतरराष्ट्रीय संबंधों का शास्त्रीय यथार्थवादी (Classical Realism) सिद्धांत केवल उच्च राजनीति को ही प्रासंगिक मानता है और निम्न राजनीति को पूरी तरह से खारिज कर देता है। जटिल अंतर्निर्भरता का उदार सिद्धांत उच्च राजनीति को खारिज किये बिना निम्न राजनीति को मौलिक सममझता है।
गौ अभयारण्य अनुसन्धान एवं उत्पादन केन्द्र सालरिया

गौ अभयारण्य अनुसन्धान एवं उत्पादन केन्द्र मध्य प्रदेश के आगर-मालवा जिले के सालरिया ग्राम में स्थित है। यह भारत का प्रथम गौ-अभयारण्य है। यह अभयारण्य कुल ४७२ हेक्टेयर क्षेत्र में बना है।  यह सितम्बर २०१७ में उद्घाटित हुआ था। इस अभयारण्य में गायों की नस्लों से लेकर उनके दूध, गोबर, मूत्र तक पर अनुसन्धान होगा। इसमें ६ हजार गायें रखने की व्यवस्था है। अभी ४ हजार से अधिक गाएँ हैं।
गो-अभयारण्य बनाने के पीछे गोवंश का संरक्षण, भारतीय गोवंशीय नस्लों का संवर्धन, पंचगव्य से निर्मित वस्तुओं के शोध व उनका उत्पादन, जैविक खाद व कीट नियंत्रक आदि पर शोध व उत्पादन, चारागाह विकास व अनुसंधान केंद्र का उद्देश्य है।
अभयारण्य में आवारा, बीमार, दूध नहीं देने वाले आदि मवेशी भी रखे जाएंगे और उनका संरक्षण किया जाएगा। गोबर से बायोगैस, गोमूत्र से दवाएं बनाई जाएंगी। वहीं संकर (हाईब्रीड) नस्लें तैयार होंगी। वर्मी कम्पोस्ट यूनिट से केंचुआ खाद तैयार की जाएगी।
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी

हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी (Himalayan Institute of Yoga Science and Philosophy) की स्थापना सन १९७१ में स्वामी राम ने की थी। इसका मुख्यालय अमेरिका के उत्तर-पूर्वी पेंसिलवानिया के पोकोनो पर्वतमाला (Pocono Mountains) में ४०० एकड़ भूमि में फैला हुआ है। इसकी शाखाएँ भारत, यूके, मलेशिया, कैमरून एवं मैक्सिको सहित पूरे विश्व में हैं।
भटकन

रचनाकार

श्रीमती शैल रस्तोगी का जन्म १ सितंबर १९२७ को मेरठ में हुआ था। उन्होंने आगरा विश्वविद्यालय से एम.ए किया और बनारस हिंदू विश्वविद्यालय से डॉ हजारीप्रसाद द्विवेदी के निर्देशन में अपना पीएचडी किया। उन्होंने रघुनाथ कन्या महाविद्यालय, मेरठ (उत्तर प्रदेश) में ३४ वर्षों तक अध्यापन के पश्चात ससम्मान अवकाश प्राप्त किया। अब पूरी तन्मयता से स्वतंत्र लेखन करतीं हैं। उनकी प्रकाशित कृतियाँ है: एकांकी: भटकन, 'एक जिंदगी बनजारा' (उत्तर प्रदेश के राज्य पुरस्कार से सम्मानित), 'बिना रंगों के इंद्रधनुष' और 'सावधान सासूजी!'। गीत : 'पराग', 'जंग लगे दर्पण', 'मन हुए हैं कांच के' और 'धूप लिखे आखर'। 'चांदनी धरती पालागन' (प्रेस में)। हाइकु : 'प्रतिबिंबित तुम', 'सन्नाटा खिंचे दिन', 'दु:ख तो पाहुन हैं', 'बांसुरी है तुम्हारी' और 'अक्षर हीरे मोती'।

एकांकी

यह एकांकी उन माता-पिताओं पर टिप्पणी करते है जो अपने काम के कारण अपने बच्चों पर ध्यान नहीं दे पाते हैं। आजकल के महंगाई के कारण पति-पत्नी दोनों को काम करना पड़ता है लेकिन बच्चे इस बात को समझ नहीं पाते हैं। उन्हें लगता है कि माता-पिता उनसे प्यार नहीं करते और वे विरोध करने लगते है, घर से भाग जाने के बारे में सोचते है और कभी-कभी हानिकारक काम भी कर बैठते हैं, लेकिन यह बात सही नहीं है। इस एकांकी में दो बच्चे नीरु और मनुज है जो अपने माता-पिता से शिकायत करते है कि उन्हें यह घर घर नहीं लगता और वह उसमें अकेले रहकर दबा-दबा महसूस करते हैं। नीरू अपने पिता से यह कहती है कि "घर एक थाई है" जिसका मतलब है कि जिस प्र्कार खेल में जीत हासिल करके खिलाडी बहुत खुश होते है, उसी प्र्कार घर में घुसकर भी एक व्यक्ति को ऐसा ही खुश होना चाहिए, तभी एक घर घर कहलाने के लायक है। मनुज को यह भी लगा कि उसके माता-पिता उसके जन्म-दिन तक भूल गये थे लेकिन उसके माता ने उसे पुलोवर और पिता ने उसे घडी देकर यह बात गलत साबित कर दिया और यह कहा कि वे उनसे बहुत प्यार करते है और नौकरी तो उनकी मजबूरी है। बच्चों के इस मनस्थिति के लिये कुछ हद तक माता-पिता भी ज़िम्मेदार है क्योंकि समयाभाव के कारण वे अपने बच्चों को सही मार्गदर्शन नहीं दे पाते हैं। इसलिये माता-पिता को हमेशा कुछ समय बच्चों के साथ बिताना चाहिए। घर के अंदर का माहौल हमेशा अच्छा रखने की कोशिश करना चाहिए।

पात्र

दिवाकर- नीरू और मनुज के पिता। वह एक दफ्तर में काम करता है। उन्हें बच्चों के साथ सख्त व्यवहार बिल्कुल पस्ंद नहीं है और उसका यह मानना है कि बच्चों को प्यार से समझाना चाहिए।
कला- दिवाकर की पत्नी और नीरू और मनुज की माता। वह एक कालेज में पढ़ाती है। ऊपर से सख्त है पर अंदर से नरम है। बच्चे पढ़ाई से भटक जाए, यह वह कभी नहीं चाहती है।
नीरू- दिवाकर और कला की बेटी। उन्हें पढ़ाई से ज़्यादा कालेज में होने वाले नाटकों में रुचि है। वह बहुत अच्छी नाटक करती है।
मनुज- दिवाकर और कला का बेटा। उसे पढ़ाई में एकदम रुचि नहीं है और दो बार फेल हो चुके है। उसे साईकिल से इधर-उधर घूमना और अपने दोस्तों से मिलना अच्छा लगता है।
<ref>http://www.answers.com/Q/What_is_the_summary_of_bhatkan_that_is_written_by_shail_rastogi?<ref> <ref>https://www.youtube.com/watch?v=Jv4QdSOzDIg<ref> <ref>http://www.anubhuti-hindi.org/chhandmukt/s/shail_rastogi/index.htm<ref>
योगेश चन्द्र चटर्जी

योगेश चन्द्र चटर्जी (1895 - 1969) मूलत: बंगाल के एक प्रमुख क्रान्तिकारी थे। वे बंगाल की अनुशीलन समिति व संयुक्त प्रान्त (अब उत्तर प्रदेश) की हिन्दुस्तान रिपब्लिकन ऐसोसिएशन के सक्रिय सदस्य थे। कुल मिलाकर वे एक सच्चे स्वतन्त्रता सेनानी थे। बंगाल की अनुशीलन समिति में काम करते हुए उन्हें पुलिस द्वारा अनेक प्रकार की अमानुषिक यातनायें दी गयीं किन्तु वे टस से मस न हुए। उन्हें काकोरी काण्ड में आजीवन कारावास का दण्ड मिला था। स्वतन्त्र भारत में वे राज्य सभा के सांसद भी रहे। चिरकुँवारे योगेश दा ने कुछ पुस्तकें भी लिखी थीं जिनमें अंग्रेजी पुस्तक इन सर्च ऑफ फ्रीडम उल्लेखनीय है।

संक्षिप्त जीवनी

योगेश चन्द्र चटर्जी का जन्म ढाका जिले के गावदिया गाँव में 1895 में हुआ था। 1916 में वे पहली बार गिरफ्तार हुए थे। उस समय वे अनुशीलन समिति के सक्रिय सदस्य थे। पुलिस द्वारा भयंकर यातनायें दी गयीं किन्तु वे एक ही उत्तर देते रहे - "मुझे कुछ नहीं मालूम।" मारपीट का कोई असर नही हुआ। अन्त में उनके हाथ पैर कसकर बाँध दिये और दो सिपाहियों ने उनका गुप्तांग पकडकर हस्तमैथुन द्वारा अप्राकृतिक ढँग से इतनी वार वीर्य निकाला कि खून आने लगा। उसके बाद टट्टी पेशाब से भरी बाल्टी उनके ऊपर उँडेल दी। शरीर धोने को पानी तक न दिया। मुँह में टट्टी चली गयी पर योगेश सचमुच "योगेश" हो गये। इस निमुछिये नौजवान ने मूछ वालों तक को पस्त कर दिया।
1924 में स्थापित हिन्दुस्तान रिपब्लिकन ऐसोसिएशन के संस्थापक सदस्यों में योगेश दा का प्रमुख योगदान था। यही संस्था बाद में हिन्दुस्तान सोशलिस्ट रिपब्लिकन ऐसोसिएशन में तब्दील हो गयी। उन्हें क्रान्तिकारी गतिविधियों में भाग लेने के कारण कई बार गिरफ्तार किया गया। काकोरी काण्ड के मुकदमे के फैसले में उन्हें 1926 में पहले 10 वर्ष की सजा सुनायी गयी थी जिसे बाद में आजीवन कारावास में बदल दिया गया।
1937 में जेल से छूटकर आने के बाद उन्होंने पहले कांग्रेस सोशलिस्ट पार्टी बनायी। कुछ ही वर्षों बाद उनका उस पार्टी से मोहभंग हो गया और उन्होंने 1940 में रिवोल्यूशनरी सोशलिस्ट पार्टी का गठन किया। 1940 से लेकर 1953 तक लगातार वे इसके जनरल सेक्रेटरी रहे। 1949 में केवल एक वर्ष के लिये यूनाइटेड सोशलिस्ट ऑर्गनाइजेशन के वाइस प्रेसीडेण्ट रहने के पश्चात् वे आल इण्डिया ट्रेड यूनियन कांग्रेस के, जो रिवोल्यूशनरी सोशलिस्ट पार्टी का ही एक आनुषंगिक संगठन था, 1949 से लेकर 1953 तक लगातार वाइस प्रेसीडेण्ट रहे।
स्वतन्त्र भारत में उनका झुकाव कांग्रेस की ओर हो गया और वे उत्तर प्रदेश से राज्य सभा के सांसद निर्वाचित हुए। 1956 से 1969 तक अपनी मृत्यु पर्यन्त वे लगातार 14 वर्ष राज्य सभा के सदस्य रहे।
भारतीय २००० हजार का नोट

आकृति

नया ₹2000 बैंकनोट 66 मिमी × 166 मिमी मैजेंटा रंगीन नोट है, जिसमें महात्मा गांधी, अशोक स्तंभ प्रतीक, और भारतीय रिज़र्व बैंक के गवर्नर के हस्ताक्षर हैं। इसमें ब्रेल प्रिंट है, मुद्रा की पहचान करने में दृष्टि से चुनौतीपूर्ण सहायता करता है। रिवर्स साइड में मंगलयान का एक आदर्श चित्र है, जो भारत के पहले इंटरप्लानेटरी स्पेस मिशन का प्रतिनिधित्व करता है, और स्वच्छ भारत अभियान के लिए लोगो या चिन्ह और टैग लाइन है।

आलोचना

भारत के पूर्व वित्त मंत्री पी चिदंबरम ने इस कदम को "परेशान" करने के साथ, इस तरह के उच्च मूल्य मुद्रा की शुरूआत की आलोचना की थी।. वाणिज्य और उद्योग के पूर्व मंत्री आनंद शर्मा ने नए नोट के डिजाइन की आलोचना की थी।.
संदूषण

संदूषण (contamination)

संदूषण एक अवांछित घटक, दूषित पदार्थों को या सामग्री में अशुद्धता, भौतिक शरीर, प्राकृतिक वातावरण, कार्यस्थल, आदि की उपस्थिति है।
भरभोलिए

भरभोलिए गाय के गोबर से बने ऐसे उपले होते हैं जिनके बीच में छेद होता है। इस छेद में मूँज की रस्सी डाल कर माला बनाई जाती है। एक माला में सात भरभोलिए होते हैं। होली में आग लगाने से पहले इस माला को भाईयों के सिर के ऊपर से सात बार घूमा कर फेंक दिया जाता है। रात को होलिका दहन के समय यह माला होलिका के साथ जला दी जाती है। इसका यह आश्य है कि होली के साथ भाईयों पर लगी बुरी नजर भी जल जाए। भारतीय जन मानस व संस्कृति में गाय के गोबर का अपना विशेष महत्व है। होली पर भी इसका महत्व देखने को मिलता है। किसी समय जब घर घर में गाय हुआ करती थी उस समय होली के दिनों में दोपहर में घर की महिलाएँ उपले और भरभोलिए बनाती थी लेकिन बदलते परिवेश ने इसमें फर्क डाला है। आज घर घर में गैस के चूल्हों ने जगह बना ली है और गाय का गोबर उपयोग में नहीं आता है। इस कारण भरभोलियों को घर में बनाना संभव नहीं हैं। लेकिन होली के अवसर पर इन्हें दूकान से ख़रीदा जा सकता है। इन भरभोलियों का राजस्थान में बहुत प्रचलन है। बीकानेर के दम्माणियों के चौक व बारहगुवाड चौक में होली के अवसर पर भरभोलियों की बिक्री परवान पर चढ़ती है।
बंसल लर्निंग

इतिहास

स्वाति बंसल इलेक्ट्रिकल और इलेक्ट्रॉनिक्स इंजीनियरिंग के स्नातक है।  उन्होने शुरू कर दिया बंसल प्राइवेट लिमिटेड चार छात्रों के साथ  2007 में.

कार्यक्रम

बंसल सीखने शुरू कर दिया है के साथ कोचिंग के लिए आईआईटी. समय के साथ, वे शुरू से कोचिंग के लिए छात्रों को एआईईईई, एनआईटी, डीसीई/ एनएसआई टी, आदि., इंजीनियरिंग के लिए और एआईपीएमटी के लिए चिकित्सा. हर एक के बाद प्रवेश परीक्षा वे विश्लेषण कागज और इसे प्रकाशित छात्रों के लिए मिलान करने के लिए है। 
बंसल का आयोजन करता बंसल भारत प्रतिभा खोज परीक्षा (BITSE) के लिए प्रतिवर्ष छात्रवृत्ति प्रदान करने के लिए मेधावी छात्रों के लिए। वे प्रदान करते हैं अप करने के लिए 100% छात्रवृत्ति के आधार पर इस परीक्षा.
वे कक्षा के पाठ्यक्रम के लिए इंजीनियरिंग और मेडिकल एंट्रेंस कोचिंग कक्षाओं के लिए 8, 9, 10, 11, 12, और 12वीं पास है। वे एक दूरी लर्निंग प्रोग्राम (डीएलपी), ऑनलाइन टेस्ट श्रृंखला के हैं, और एक ई-लर्निंग प्रोग्राम है।
रुद्रपतना कृष्णाशास्त्री श्रीकांतन

रुद्रपतना कृष्णाशास्त्री श्रीकांतन (ಕನ್ನಡ: ಸಂಗೀತ ಕಲಾನಿಧಿ ರುದ್ರಪಟ್ಟಣ ಕೃಷ್ಣಶಾಸ್ತ್ರಿ ಶ್ರೀಕಂಠನ್) (14 जनवरी 1920 - 17 फ़रवरी 2014) दक्षिण भारतीय संगीत पद्धति कर्नाटक संगीत के गायक थे। उन्हें २०११ में भारत सरकार ने पद्म भूषण से सम्मानित किया।
सेखों

सेखों एक जाट गोत्र है।

इस गोत्र से संबंधित कुछ प्रसिद्ध व्यक्ति

निर्मलजीत सिंह सेखों - परमवीर चक्र विजेता
ब्लूटूथ

ब्ल्यूटूथ टैक्नोलॉजी

ब्ल्यूटूथ एक रेडियो और संचार प्रोटोकॉल है जिसका अभिकल्प या डिजाइन मुख्य रूप से निम्न पॉवर द्वारा 1 मीटर, 10 मीटर, 100 मीटर सीमा में सस्ते ट्रान्सरिसीवर वाली माइक्रोचिप्स (प्रत्येक उपकरण में लगाकर) के द्वारा किया गया है। ब्ल्यूटूथ टैक्नोलॉजी द्वारा ये उपकरण आपस में सीमा (रेंज) के अंदर एक दूसरे से संपर्क बना सकते हैं। ये उपकरण एक रेडियो संचार प्रणाली का प्रयोग करते हैं इसलिए इन्हें लाइनऑफ-साइट में रहने की आवश्यकता नहीं पड़ती है। यहां तक कि ये उपकरण विभिन्न कमरों में स्थित हो सकते हैं तथा यह संपर्क प्रणाली तब तक कार्यशील रहती है जब तक कि अभिगरहित शक्ति  या पावर पयार्प्त होती है। इसके कारण विभिन्न एन्टिना के अभिकल्प या डिजाइन, प्रेषण पथ क्षीणन या हरास और अन्य गणक तथा प्रेक्षित सीमाएँ या परास (रेंज) परिवर्तनशील हो जाती हैं। ब्ल्यूटूथ टैक्नोलॉजी के अन्तर्गत प्रेषण शक्ति  या पॉवर किसी एक वर्ग में अवश्य हो, जो सारणी 3 में दर्शाए गए है। ब्ल्यूटूथ टैक्नोलॉजी में ऊर्जा की खपत काफी कम है। ब्ल्यूटूथ टैक्नोलॉजी प्रेषीय या ट्रांसमीटर की ऊर्जा आवश्यकतानुसार सीमित कर देती है। सिग्नल की ताकत रेंज के अनुसार परिवर्तित (कम/ज्यादा) हो जाती है। अगर आंकड़ो से तुलना की जाएँ तो एक ब्ल्यूटूथ युक्ति किसी भी अन्य मोबाइल फोन से 3 प्रतिशत कम ऊर्जा का उपयोग करती है।

ब्ल्यूटूथ टैक्नोलॉजी विनिर्देश और विशेषताएँ

ब्ल्यूटूथ विनिर्देशन का विकास पहली बार 1994 में हार्टसन द्वारा किया गया, जो उस समय एरिक्सन (नीद्रलैंड में एम्मेन स्थान पर स्थिति) रेडियो प्रणाली पर कार्य कर रहे थे। इन विनिदेशों को ब्ल्यूटूथ स्पेशल इंन्ट्रेस्ट ग्रूप् (एस़आई़जी) द्वारा औपचारिक बनाया गया। एस आई जी का गठन 20 मई 1999 को किया गया। इसकी स्थापना एरिक्सन, एरिक्सन सोनी, आई बी एम, इन्टेल, तोशिबा और नोकिया द्वारा किया गया ब्ल्यूटूथ टैक्नोलॉजी आई़ई़ई़ई802़ 15़1 के नाम से भी जानी जाती है।
2017 क्वेटा चर्च हमला

हमला

यह हमला पाकिस्तान में ईसाइयों पर हमले की एक श्रृंखला है। हमला तब हुआ जब चर्च में 400 से अधिक ईसाई लोग रविवार के दिन प्रार्थना कर रहे थे।
संपीडित वायु ऊर्जा भण्डारण

ऊर्जा भण्डारण की इस विधि में ऊर्जा को संपीडित वायु के रूप में रखा जाता है। इसी लिये इसे संपीडित वायु ऊर्जा भण्डारण (Compressed air energy storage (CAES)) कहते हैं।
न्यूज़ीलैंड क्रिकेट टीम का ऑस्ट्रेलिया दौरा

टेस्ट सीरीज

साल 1946 से अब तक 57 मैचों की 23 सीरीज हुई हैं। उसमें ऑस्ट्रेलिया ने 14 सीरीज जीते हैं। साल 1992 से अब तक ऑस्ट्रेलिया ने कोई सीरीज नहीं हारी।

वनडे सीरीज

साल 1973 से अब तक 135 मैचों की 54 (उसमें विश्व कप, ट्रॉफी, इतर) सीरीज हुई हैं। उसमें ऑस्ट्रेलिया ने 20 सीरीज और 7 आईसीसी टूर्नामेंट जीते हैं।

टी20 सीरीज

साल 2005 से अब तक 6 मैचों की 10 (उसमें विश्व कप) सीरीज हुई हैं। उसमें ऑस्ट्रेलिया ने 3 सीरीज जीती हैं। एक सीरीज ड्रॉ हुई हैं।
दोमिनिकी संघ

परिचय

स्पेननिवासी उपदेशक संत दोमिनिकी (११७०-१२२१ ई.) एलबीजेंसस नामक संप्रदाय का विरोध करने के लिए बहुत समय तक दक्षिण फ्रांस का दौरा करते रहे और वहीं उन्होंने तुलूस नामक नगर में सन् १२१५ ई. में एक धर्मसंघ की स्थापना की जो बाद में दोमिनिकी संघ के नाम से विख्यात हुआ।
उपदेश देना तथा जनता में धर्मशिक्षा का प्रचार करना दोमिनिकी धर्मसंधियों का प्रारंभ ही से प्रधान कार्य रहा, उस क्रियाशीलता को सफल बनाने के लिए संघ से व्यतिगत ध्यान, प्रार्थना तथा स्वाध्याय को महत्व दिया जाता था। यह संघ शीघ्र ही समस्त यूरोप में फैल गया। १३वीं श.ई. में ही पेरिस, आक्सफोर्ड, पादुआ, कोलोन आदि मुख्य शिक्षाकेंद्रों में उसके मठों की स्थापना हुई और वहाँ के विश्वविद्यालयों के बहुत से प्राध्यापक तथा छात्र इस संघ के सदस्य बने।
परवर्ती शताब्दियों में दोमिनिकी फ़ारस, भारत, चीन, उत्तरी अफ्रीका आदि मिशन क्षेत्रों में भी धर्मप्रचार करने गए। चर्च के इतिहास में तथा विशेष रूप से ईसाई धर्मविज्ञान तथा दर्शन के इतिहास में इस संघ का अत्यंत महत्वपूर्ण स्थान है। संत तोमस एक्वाइनस (१२२४-१२७४ ई.) सबसे प्रसिद्ध दोमिनिकी हैं। उन्होंने अरस्तू के दर्शन को आधार बनाकर समस्त ईसाई धर्मसिद्धांतों का विशद प्रतिपादन किया है। उनकी रचनाओं का परिशीलन आजकल प्रत्येक रोमन काथलिक पुरोहित के लिए अनिवार्य है।
इस संघ के सदस्य दर्शन, बाइबिल आदि के विषय में अनेक वैज्ञानिक पत्रिकाओं के संपादन द्वारा पश्चिमी देशों के बुद्धिजीवियों के लिए धार्मिक समस्याओं का समाधान करते हैं।
नेड बेन्सन

प्रारम्भिक तथा व्यक्तिगत जीवन

बेन्सन की परवरिश न्यूयॉर्क नगर में हुई। उन्होंने २००१ में कोलंबिया विश्वविद्यालय से फिल्म और अंग्रेजी में डिग्री प्राप्त की। २००० के दशक में बेन्सन का अभिनेत्री जेसिका चैस्टेन के साथ दीर्घकालिक संबंध था, और २०१० में इसके टूटने से पहले दोनों एक साथ रहते थे।

करियर

बेन्सन ने अपने फिल्मी करियर की शुरुआत लघु फिल्मों में निर्देशन और अभिनय में की। मालिबू फिल्म फेस्टिवल में लघु फिल्म फोर लीन हाउंड्स के प्रीमियर के बाद, उनकी मुलाकात जेसिका चैस्टेन से हुई, जिन्होंने उन्हें भविष्य की परियोजनाओं पर साथ काम करने के लिए कहा। दोनों ने साथ में २०१० की लघु फिल्म द वेस्टर्नर पर काम किया। बेन्सन ने अपनी फीचर फिल्म द डिसैपियरेंस ऑफ एलेनोर रिग्बी का निर्देशन किया। चस्तैन ने रिग्बी की पृष्ठभूमि के बारे में सवाल पूछे जाने के बाद, बेन्सन ने एक और पटकथा लिखी जो पूरी तरह से उनके परिप्रेक्ष्य में समर्पित थी। २०१२ में, चैस्टेन को आधिकारिक रूप से फिल्म के लिए कास्ट किया गया था। इसे एक साथ दो फिल्मों के रूप में शूट किया गया था। दोनों फिल्मों का प्रीमियर २०१३ के टोरंटो अंतर्राष्ट्रीय फ़िल्म समारोह में एक साथ किया गया था जिसका शीर्षक द डिसपियरेंस ऑफ एलीनॉर रिग्बी: हिम एंड हर था। बेन्सन ने बाद में एक फिल्म द डिसैपियरेंस ऑफ एलिनॉर रिग्बी: द को एडिट किया, जिसका प्रीमियर २०१४ के कान फ़िल्मोत्सव में हुआ। इसे सितंबर २०१४ में वींस्टीन कंपनी द्वारा सीमित रिलीज दिया गया था। १६ जनवरी २०१९ को, बेन्सन की मार्वल स्टूडियोज की फिल्म ब्लैक विडो के लिए जैक शेफ़र के साथ पटकथा लेखक के रूप में पुष्टि की गई।